המחזור הראשון בליגה האיטלקית הבכירה הושלם הערב (שני) עם משחק בודד, בו פתחה פיורנטינה את העונה ברגל ימין לאחר 1:2 ביתי על קטאניה.
הויולה, שסיימו את העונה החולפת במקום הרביעי המצוין ונמצאים בדרכם אל שלב הבתים בליגה האירופית אחרי ניצחון חוץ מול גראסהופרס במפגש הראשון בשלב הפלייאוף, פגשו עוד אחת מהפתעות העונה הקודמת, אבל ידעו לצאת עם ידם על העליונה.
השער הראשון במשחק נכבש בדקה ה-14, כאשר ג'וזפה רוסי מאז אוקטובר 2011 (אז שיחק במדי ויאריאל), מצא את הרשת מקרוב לאחר בישול נאה של חואן קואדרדו. האורחים הצליחו לאזן כעבור שמונה דקות בלבד, לאחר שפאבלו בריינטוס הארגנטינאי ניצל הירדמות בהגנת פיורנטינה ושלח כדור שטוח ומדויק לפינה הרחוקה. הקצב המהיר נמשך ובדקה ה-28 דויד פיסארו קבע את תוצאת המשחק עם מהלך אישי יפה ובעיטה חזקה פנימה.